ระเบียบการท่าเรือแห่งประเทศไทยระเบียบการท่าเรือแห่งประเทศไทยว่าด้วยวิธีปฏิบัติในการให้บริการข้อมูลข่าวสารของการท่าเรือแห่งประเทศไทยพ.ศ. ๒๕๕๔[๑] โดยที่เป็นการสมควรปรับปรุงวิธีปฏิบัติในการให้บริการข้อมูลข่าวสารของการท่าเรือแห่งประเทศไทยให้มีความถูกต้อง รวดเร็ว ทันสมัย เหมาะสมกับสถานการณ์ปัจจุบันและสอดคล้องกับมาตรา ๕๖ ของรัฐธรรมนูญแห่งราชอาณาจักรไทย พ.ศ. ๒๕๕๐ที่บัญญัติให้บุคคลย่อมมีสิทธิได้รับทราบและเข้าถึงข้อมูลข่าวสารสาธารณะในครอบครองหน่วยราชการหน่วยงานของรัฐ รัฐวิสาหกิจ หรือราชการส่วนท้องถิ่นเว้นแต่การเปิดเผยข้อมูลข่าวสารนั้นจะกระทบต่อความมั่นคงของรัฐความปลอดภัยของประชาชน หรือส่วนได้เสียอันพึงได้รับความคุ้มครองของบุคคลอื่นหรือเป็นข้อมูลส่วนบุคคล ทั้งนี้ ตามที่กฎหมายบัญญัติสอดคล้องกับพระราชบัญญัติข้อมูลข่าวสารของราชการพ.ศ. ๒๕๔๐ อาศัยอำนาจตามความในข้อ ๔ และข้อ ๑๓ ของระเบียบการท่าเรือแห่งประเทศไทยว่าด้วยการใช้ท่าเรือ บริการ และความสะดวกต่าง ๆ พ.ศ. ๒๕๔๔ซึ่งออกตามความในพระราชบัญญัติการท่าเรือแห่งประเทศไทย พ.ศ. ๒๔๙๔ผู้อำนวยการการท่าเรือแห่งประเทศไทย จึงให้วางระเบียบไว้ ดังต่อไปนี้ข้อ ๑ ระเบียบนี้เรียกว่าระเบียบการท่าเรือแห่งประเทศไทยว่าด้วยวิธีปฏิบัติในการให้บริการข้อมูลข่าวสารการท่าเรือแห่งประเทศไทย พ.ศ. ๒๕๕๔ข้อ ๒ ให้ใช้ระเบียบนี้บังคับตั้งแต่วันที่ ๑ตุลาคม ๒๕๕๔ เป็นต้นไปข้อ ๓ นับแต่วันใช้ระเบียบนี้ให้ยกเลิก๓.๑ ระเบียบการท่าเรือแห่งประเทศไทย ว่าด้วยวิธีปฏิบัติในการให้บริการข้อมูลข่าวสารของการท่าเรือแห่งประเทศไทยพ.ศ. ๒๕๕๓๓.๒ ระเบียบ คำสั่ง ประกาศหรือหลักปฏิบัติอื่นใดที่ขัดหรือแย้งระเบียบนี้ข้อ ๔ ให้นำบรรดากฎหมายอื่นที่เกี่ยวข้องกับระเบียบนี้มาบังคับใช้โดยอนุโลมข้อ ๕ ในระเบียบนี้กทท. หมายความว่า การท่าเรือแห่งประเทศไทยอทร. หมายความว่าผู้อำนวยการการท่าเรือแห่งประเทศไทยกข. หมายความว่ากองข้อมูลข่าวสาร ฝ่ายอำนวยการอกข. หมายความว่าผู้อำนวยการกองข้อมูลข่าวสารข้อมูลข่าวสาร หมายความว่าข้อมูลข่าวสารของการท่าเรือแห่งประเทศไทยผู้ร้องขอ หมายความว่า ผู้ใช้บริการหรือประชาชนทั่วไปหน่วยงานที่เกี่ยวข้อง หมายความว่าหน่วยงานต่าง ๆในสังกัดการท่าเรือแห่งประเทศไทยที่เกี่ยวข้องกับการร้องขอข้อมูลข่าวสารในแต่ละครั้งข้อ ๖ ให้ผู้อำนวยการการท่าเรือแห่งประเทศไทยเป็นผู้รักษาการตามระเบียบนี้ และมีอำนาจในการออกคำสั่ง ประกาศ หรือหลักปฏิบัติเพื่อให้เป็นไปตามระเบียบนี้รวมทั้งเป็นผู้วินิจฉัยชี้ขาดกรณีที่มีปัญหาในการดำเนินการตามระเบียบนี้และให้ถือเป็นที่สุดหมวด ๑หน่วยงานรับผิดชอบ ข้อ ๗ ให้ กข.เป็นหน่วยงานกลางในการติดต่อประสานเกี่ยวกับการให้ข้อมูลข่าวสาร มีอำนาจและหน้าที่ดังนี้๗.๑ รวบรวมข้อมูลข่าวสารที่ถูกต้อง ทันสมัยเหมาะสมกับสถานการณ์ปัจจุบัน และเปิดเผยได้ไว้เพื่อให้ หรือให้ยืม หรือจำหน่ายรวมทั้งจัดทำบัญชีข้อมูลข่าวสารของ กทท. ที่ไม่เปิดเผยต่อประชาชนและต้องมีการปรับปรุงบัญชีดังกล่าวทุกปี๗.๒ อำนวยความสะดวกและให้คำแนะนำแก่ผู้ร้องขอ๗.๓ ข้อมูลข่าวสารใดที่ไม่สามารถเปิดเผยได้ให้แจ้งผู้ร้องขอทราบพร้อมเหตุผล๗.๔ประสานงานกับหน่วยงานที่เกี่ยวข้องเพื่ออำนวยความสะดวกในการให้ข้อมูลข่าวสาร๗.๕ กำหนดหลักเกณฑ์วิธีปฏิบัติในการขอข้อมูลข่าวสาร๗.๖ รวบรวมการให้ข้อมูลข่าวสารทุกประเภทเพื่อสรุปรายงาน อทร. ทุก ๑เดือน ๓ เดือน ๖ เดือน และ ๑๒ เดือน รวมทั้งหน่วยงานภายนอกที่เกี่ยวข้องต่อไปข้อ ๘ หน่วยงานที่เกี่ยวข้อง มีหน้าที่ดังนี้๘.๑ ให้ความร่วมมือในการให้ข้อมูลข่าวสารกับ กข.๘.๒ ดำเนินการจัดส่งข้อมูลข่าวสารให้ กข. ภายในระยะเวลาที่ กทท.กำหนดหมวด ๒ช่องทางการขอข้อมูลข่าวสาร ข้อ ๙ ผู้ร้องขอสามารถขอข้อมูลข่าวสารได้๓ แนวทาง ดังนี้๙.๑ ทางโทรศัพท์ หมายเลข ๐ - ๒๒๖๙ - ๕๔๖๔ ๐ - ๒๒๖๙ - ๕๔๖๓ และ ๐ -๒๒๖๙ - ๕๔๙๙ หรือทางโทรศัพท์สายด่วน หมายเลข ๐ - ๒๒๖๙ - ๕๕๕๕ กด ๑ เปิดให้บริการตั้งแต่เวลา๐๘.๓๐ - ๑๖.๓๐ น. ของทุกวันทำงาน๙.๒ ทางเอกสาร ได้แก่๙.๒.๑ ทางไปรษณีย์ ส่งมาที่ผู้อำนวยการกองข้อมูลข่าวสารของการท่าเรือแห่งประเทศไทย เลขที่ ๔๔๔ ถนนท่าเรือแขวงคลองเตย เขตคลองเตย กรุงเทพ ๑๐๑๑๐๙.๒.๒ ทางโทรสาร หมายเลข ๐ - ๒๒๖๙ - ๕๔๖๖๙.๒.๓ ทางอีเมล์ @ ตลอด ๒๔ ชั่วโมง ทั้งนี้พนักงาน กข. จะเปิดวันละ ๒ ครั้ง เวลา ๐๙.๐๐ น. และ ๑๔.๐๐ น.(กรณีเป็นวันหยุดทำงานจะทำการเปิดในวันทำงานถัดไป)๙.๓ ทางตัวบุคคล๙.๓.๑ ผู้ร้องขอมาข้อมูลข่าวสารด้วยตนเองที่ กข.๙.๓.๒ ผู้ร้องขอฝากบุคคลอื่นมาขอข้อมูลข่าวสารที่ กข.หมวด ๓การขอรับข้อมูลข่าวสาร ข้อ ๑๐ เมื่อมีผู้ร้องขอมาติดต่อขอข้อมูลข่าวสารด้วยตนเองให้ผู้ร้องขอ หรือพนักงาน กข. ดำเนินการกรอกแบบให้บริการข้อมูลข่าวสารของ กทท.ตามแบบที่ กทท. กำหนด และให้ผู้ร้องขอลงนามก่อนนำเสนอ อกข. พิจารณาต่อไปอนึ่ง นอกจากการติดต่อโดยตรงตามวรรคแรก ให้พนักงาน กข.ดำเนินการกรอกแบบให้บริการข้อมูลข่าวสารของ กทท. แล้วนำเสนอ อกข. พิจารณาต่อไปข้อ ๑๑ ให้ อกข.พิจารณาว่าข้อมูลที่ร้องขอสามารถเปิดเผยได้หรือไม่โดยคำนึงถึงการปฏิบัติหน้าที่ตามกฎหมายของหน่วยงานของรัฐ ประโยชน์สาธารณะและประโยชน์ของเอกชนที่เกี่ยวข้อง และสมควรให้ หรือให้ยืม หรือจำหน่ายทั้งนี้ให้เป็นไปตามที่ กทท. กำหนดข้อ ๑๒ ให้ กข.ดำเนินการในการให้บริการข้อมูลข่าวสาร ดังนี้๑๒.๑ให้ข้อมูลข่าวสารที่เปิดเผยได้ตามที่กำหนดไว้ในพระราชบัญญัติข้อมูลข่าวสารของราชการพ.ศ. ๒๕๔๐ แก่ผู้ร้องขอโดยให้ลงนามรับเอกสารในแบบให้บริการข้อมูลข่าวสารของ กทท.พร้อมกรอกแบบสำรวจความพึงพอใจผู้ใช้บริการ กข. ตามแบบที่ กทท. กำหนดภายหลังการให้ข้อมูลข่าวสารด้วย๑๒.๒ ข้อมูลข่าวสารใดที่ กข.ไม่สามารถใช้ดุลยพินิจว่าจะเปิดเผยได้หรือไม่ ให้ส่งข้อมูลข่าวสารนั้นเสนอคณะกรรมการพิจารณาวินิจฉัยเกี่ยวกับข้อมูลข่าวสารของกทท. (กขท.) ที่ อทร. เป็นผู้แต่งตั้งและคณะกรรมการดังกล่าวต้องพิจารณาให้แล้วเสร็จภายใน ๓๐ วันนับแต่วันที่ได้รับคำร้องเรียนในกรณีที่มีเหตุจำเป็น ให้ขยายเวลาออกไปได้ แต่ต้องแสดงเหตุผล และเมื่อรวมเวลาทั้งหมดแล้วต้องไม่เกิน๖๐ วัน ก่อนเสนอ อทร. หรือผู้ได้รับมอบหมายพิจารณาสั่งการต่อไปข้อ ๑๓ ในกรณีที่ผู้ร้องขอข้อมูลข่าวสารมีความประสงค์ให้กทท. รับรองสำเนาข้อมูลข่าวสาร ให้หน่วยงานที่เป็นเจ้าของเอกสาร หรือพนักงาน กข.ตั้งแต่ระดับ ๑๐ ขึ้นไป เป็นผู้ลงนามรับรองสำเนาเอกสารและเรียกเก็บค่าธรรมเนียมจากผู้ร้องขอต่อไปข้อ ๑๔ การเรียกเก็บค่าธรรมเนียมการขอสำเนาหรือขอสำเนาที่มีคำรับรองถูกต้องของข้อมูลข่าวสารของ กทท. ให้เป็นไปตามที่ กทท.กำหนดหมวด ๔ระยะเวลาการส่งมอบข้อมูลข่าวสาร ข้อ ๑๕ เมื่อ กข.ได้รับการร้องขอข้อมูลข่าวสารของ กทท. ให้ กข. จัดข้อมูลข่าวสารที่มีอยู่ใน กข.หรือประสานหน่วยงานที่เกี่ยวข้องเพื่อขอข้อมูลข่าวสารภายในระยะเวลาที่ กทท. กำหนดดังนี้๑๕.๑ ข้อมูลข่าวสารของ กทท. ที่มีอยู่ใน กข. ภายใน ๑๕ นาที๑๕.๒ ข้อมูลข่าวสารของ กทท. ที่มีอยู่ในหน่วยงานอื่น ประกอบด้วย๑๕.๒.๑ หน่วยงานที่เกี่ยวข้องภายใน กทท. ภายใน ๕ วันทำการ๑๕.๒.๒ หน่วยงานที่เกี่ยวข้องภายนอก กทท. ภายใน ๑๐ วันทำการข้อ ๑๖ หากหน่วยงานที่เกี่ยวข้องไม่สามารถจัดส่งข้อมูลข่าวสารให้กข. ได้ในเวลาที่กำหนดให้หน่วยงานที่เกี่ยวข้องทำบันทึกแจ้งปัญหาให้ กข.ทราบล่วงหน้าก่อนครบกำหนด ๒ วันทำการ เพื่อ กข. จะได้ทำบันทึกนำเรียน อทร.หรือหัวหน้าสายของหน่วยงานที่เกี่ยวข้องสังกัดอยู่ (แล้วแต่กรณี)พิจารณาสั่งการต่อไปข้อ ๑๗ เมื่อครบกำหนดระยะเวลาในการจัดส่งข้อมูลข่าวสารหากหน่วยงานที่เกี่ยวข้องไม่แจ้งผลการจัดส่งข้อมูลข่าวสารให้ กข. ทราบและพิจารณาดำเนินการต่อไป ให้ กข. ดำเนินการดังนี้๑๗.๑ ทำบันทึกติดตามเรื่องแจ้งหน่วยงานที่เกี่ยวข้องจำนวน ๑ ครั้ง(ในกรณีการจัดส่งข้อมูลข่าวสารยังไม่แล้วเสร็จ)๑๗.๒ เมื่อ กข. ได้ดำเนินการตามข้อ ๑๗.๑ และครบกำหนด ๗ วันทำการแล้ว หน่วยงานที่เกี่ยวข้องยังไม่จัดส่งข้อมูลข่าวสารให้กข. ทราบ ให้ กข. ทำบันทึกนำเรียน อทร. หรือหัวหน้าสายของหน่วยงานที่เกี่ยวข้องสังกัดอยู่(แล้วแต่กรณี)๑๗.๓ เมื่อ กข. ได้ดำเนินการตามข้อ ๑๗.๒ แล้ว กข.ยังไม่ได้รับข้อมูลข่าวสารภายใน ๗ วันทำการจากหน่วยงานที่เกี่ยวข้องอีก ให้ กข.ทำบันทึกนำเรียน อทร. เพื่อพิจารณาสั่งการต่อไปอนึ่ง กรณีหน่วยงานที่เกี่ยวข้องจัดส่งข้อมูลข่าวสารให้ผู้ร้องขอเองหากต้องทำเป็นหนังสือแจ้งผู้ร้องขอ หรือหน่วยงานภายนอกรับทราบโดยตรงให้หัวหน้าสายของหน่วยงานที่เกี่ยวข้องเป็นผู้ลงนามในหนังสือดังกล่าวรวมทั้งจัดทำสำเนาเรื่องทั้งหมดส่งให้ กข. เพื่อปิดเรื่องการขอข้อมูลข่าวสาร ก่อนกข. ดำเนินการตามข้อ ๗.๖ ต่อไปข้อ ๑๘ เมื่อผู้ร้องขอได้รับข้อมูลข่าวสารของกทท. แล้ว ให้ผู้ร้องขอกรอกแบบสำรวจความพึงพอใจของผู้ใช้บริการ กข. ตามแบบที่ กทท.กำหนด เพื่อนำปัญหาและข้อเสนอแนะจากผู้ใช้บริการมาแก้ไขปรับปรุงการให้บริการของกข. ต่อไปประกาศณ วันที่ ๑๕ กันยายน พ.ศ. ๒๕๕๔เฉลิมชัยมีคุณเอี่ยมผู้อำนวยการการท่าเรือแห่งประเทศไทยปริยานุช/ผู้จัดทำ๒๐ ตุลาคม ๒๕๕๔ปณตภร/ผู้ตรวจ๒๖ ตุลาคม ๒๕๕๔[๑] ราชกิจจานุเบกษาเล่ม ๑๒๘/ตอนพิเศษ ๑๒๑ ง/หน้า ๗/๑๒ ตุลาคม ๒๕๕๔